22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 977 της 17/31 Δεκ. 1976 (ΦΕΚ Α΄ 360) Περί ειδικής δοκιμασίας παρά τη Φυσικομαθηματική Σχολή του Πανεπιστημίου Θεσσαλονίκης διπλωματούχων Μεταπτυχιακών σπουδών Ηλεκτρονικής Φυσικής (Ραδιοηλεκτρολογίας) αλλοδαπών ανεγνωρισμένων ομοταγών Ανωτάτων Εκπαιδευτικών Ιδρυμάτων και καθορισμού του τύπου ενδεικτικού αυτών. Έχοντες υπ’ όψει: 1)Το άρθρ. 220 του Νόμ.5343/1932 «περί Οργανισμού του Πανεπιστημίου Αθηνών». 2)Το από 27 Ιουλ. 1935 Π.Δ. «περί ισχύος των άρθρ. 220 και 221 του Νόμ. 5343/1932 και δια το Αριστοτέλειον Πανεπιστήμιον Θεσσαλονίκης». 3)Την πρότασιν της Φυσικομαθηματικής Σχολής (συνεδρία 17.5.1976) και της Συγκλήτου (συνεδρία 14.7.1976) του Πανεπιστημίου Θεσσαλονίκης και 4)Την υπ’ αριθ. 881/1976 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίσαμεν: Άρθρ.1.-1.Διπλωματούχοι Μεταπτυχιακών Σπουδών Ηλεκτρονικής Φυσικής (Ραδιοηλεκτρολογίας) Φυσικού Τμήματος Φυσικομαθηματικής Σχολής ως και της Σχολής Μηχανολόγων – Ηλεκτρολόγων Πολυτεχνικής Σχολής αλλοδαπού ανεγνωρισμένου ομοταγούς Ανωτάτου Εκπαιδευτικού Ιδρύματος, βουλόμενοι να αποκτήσωσι δικαίωμα εξασκήσεως του επαγγέλματος αυτών εν Ελλάδι ή διορισμού εις δημοσίαν θέσιν δι’ην απαιτείται δίπλωμα Μεταπτυχιακών Σπουδών Ηλεκτρονικής Φυσικής (Ραδιοηλεκτρολογίας) δύνανται να υποστώσι την κατά το άρθρ. 220 του Νόμ.5343/1932 δοκιμασίαν παρά τη Φυσικομαθηματική Σχολή του Αριστοτελείου Πανεπιστημίου Θεσσαλονίκης. 2.Η κατά την παρ. 1 του παρόντος άρθρου εξέτασις διεξάγεται εις τα ακόλουθα μαθήματα: α)Ηλεκτρονικήν Φυσικήν. β)Θεωρίαν Κυκλωμάτων και γ)Φυσικήν Στερεάς Καταστάσεως. Άρθρ.2.-Ο βουλόμενος να υποστή την εν άρθρ. 1 του παρόντος δοκιμασίαν υποχρεούται να υποβάλη εις την Κοσμητείαν της Σχολής ταύτης αίτησιν μετά του διπλώματος αυτού επικεκυρωμένου δια το γνήσιον αυτού παρά της Ελληνικής Προξενικής Αρχής του τόπου της εκδόσεώς του και πλήρες αποδεικτικόν σπουδών του εξ ου προέρχεται Ιδρύματος μετ’ επισήμου μεταφράσεως αμφοτέρων. Άρθρ.3.-1.Η εν άρθρ. 1 του παρόντος δοκιμασία είναι προφορική και διεξάγεται εν Ελληνική γλώσση ενώπιον τριμελούς Επιτροπής οριζομένης εκάστοτε παρά της Σχολής αποτελουμένης εκ των Καθηγητών των εξεταζομένων μαθημάτων και προεδρευομένης υπό του αρχαιοτέρου των Καθηγητών. 2.Ο κατά την ανωτέρω εξέτασιν διδόμενος βαθμός είναι ο μέσος όρος της βαθμολογίας των τριών εξεταστών Καθηγητών. 3.Ο αποτυχών δύναται να επαναλάβη την δοκιμασίαν μετά χρόνον οριζόμενον υπό της Εξεταστικής Επιτροπής πάντως ουχί προ της παρελεύσεως τριμήνου. 4.Το αποτέλεσμα της δοκιμασίας καταχωρίζεται εις ιδιαίτερον «βιβλίον δοκιμασίας αλλοδαπών διπλωματούχων». Άρθρ.4.-Εις τον υποστάντα ευδοκίμως την δοκιμασίαν χορηγείται ενδεικτικόν ούτινος ο τύπος έχει ως ακολούθως: ΑΡΙΣΤΟΤΕΛΕΙΟΝ ΠΑΝΕΠΙΣΤΗΜΙΟΝ ΘΕΣΣΑΛΟΝΙΚΗΣ ΦΥΣΙΚΟΜΑΘΗΜΑΤΙΚΗ ΣΧΟΛΗ ΕΝΔΕΙΚΤΙΚΟΝ …………….του …………………εκ…………… ορμώμενος διπλωματούχος τ……………….του…... εν ………………….υπέστη ευδοκίμως την υπό των Πανεπιστημιακών νόμων οριζομένην ειδικήν δοκιμασίαν προς κτήσιν δικαιώματος διορισμού εν δημοσία θέσει του Ελληνικού Κράτους και ασκήσεως του επαγγέλματος το οποίον δικαιούνται να ασκώσιν οι διπλωματούχοι του Μεταπτυχιακού τμήματος Ηλεκτρονικής Φυσικής (Ραδιοηλεκτρολογίας) της Ημετέρας Σχολής. Εν Θεσσαλονίκη τη ………….. Ο ΚΟΣΜΗΤΩΡ Ο ΓΡΑΜΜΑΤΕΥΣ Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. (Αντί για τη σελ. 530,03 (α) Σελ. 530,03 (β) Τεύχος 694 – Σελ. 103 Σχολή Θετικών Επιστημών Παν/μίου Θεσ/νίκης 31.Ε.ι.21-22 